6 September

6 September merupakan hari ke-249 (hari ke-250 dalam tahun lompat) dalam kalendar Gregory. Tinggal 116 hari sebelum memasuki tahun selepasnya.

Hari ini juga merupakan:
 Hari Kemerdekaan di Swaziland (1968)
 Hari Pertahanan di Pakistan
 Hari Kesatuan di Bulgaria

 Peristiwa 
 394 - Maharaja Rom Timur Theodosius I mengalahkan perampas Empayar Rom Barat Eugenius dalam Pertempuran Frigidus.
 1522 - Kapal Victoria (gambar) kembali ke Sanlúcar de Barrameda, Sepanyol, menjadikannya kapal pertama mengelilingi dunia.
 1930 - Presiden Argentina Hipólito Irigoyen digulingkan dalam satu rampasan kuasa tentera oleh José Félix Uriburu.
 1955 - Penduduk etnik Greek di Istanbul diserang oleh gerombolan orang Turki semasa Pogrom Istanbul.
 1991 - Kesatuan Soviet mengiktiraf kemerdekaan negara-negara Baltik: Estonia, Latvia dan Lithuania.
 1995 - Pemain Baltimore Oriole Cal Ripken, Jr. bermain dalam perlawanan Liga Major Besbolnya yang ke-2131, sekaligus memecahkan rekod 56 tahun milik pemain New York Yankees Lou Gehrig.
 2000 - Sidang Kemuncak Milenium, satu mesyuarat antara pemimpin dunia untuk membincangkan fungsi PBB pada peralihan abad ke-21, bermula di Bandar Raya New York.
 2008 - Kejohanan Sukan Paralimpik 2008 bermula dengan rasminya di Beijing, China.
 2008 - Asif Ali Zardari daripada Parti Rakyat Pakistan terpilih menjadi Presiden Pakistan menggantikan Pervez Musharraf.
 2011 - Kebakaran terburuk dalam sejarah Texas memusnahkan lebih 1,300 rumah di Kaunti Bastrop (gambar).

 Kelahiran 
 2006: Putera Hisahito dari Jepun.

 Kematian 
 2007: Luciano Pavarotti, pemain tenor Itali.

Kategori:Hari dalam tahun